Rikunarita-ORG/Wikinium huggingface dataset:
# ఇండియన్ ఇన్‌స్టిట్యూట్ ఆఫ్ సైన్స్

ఇండియన్ ఇన్‌స్టిట్యూట్ ఆఫ్ సైన్స్ పరిపాలనా భవనం
**ఇండియన్ ఇన్‌స్టిట్యూట్ ఆఫ్ సైన్స్** లేదా**భారతీయ విజ్ఞాన సంస్థానం** ఉన్నత విద్య (post-graduation, doctorial), పరిశోధనల కొరకు నిర్దేశింపబడిన భారతదేశంలోనే అత్యున్నత విశ్వవిద్యాలయం. ఇది కర్ణాటక రాష్ట్రంలోని బెంగుళూరు నగరంలో నెలకొని ఉంది. కరెంటు సైన్సు జర్నలు ఇచ్చిన కోటి (Rank) ప్రకారం పరిశోధనా ఉత్పత్తిలో (citation and impact factor) ఇది భారతదేశంలో ప్రథమ స్ధానంలో నిలిచింది.

టైమ్స్ హయ్యర్ ఎడ్యుకేషన్ (THE) విడుదల చేసిన వరల్డ్ యూనివర్సిటీ ర్యాంకింగ్స్-2024 జాబితాలో ఐఐఎస్ సీ-బెంగళూరు టాప్-250లో స్థానం దక్కించుకుంది.

## చరిత్ర

1893 లో ఒకసారి జంషెడ్జీ టాటా నౌకలో ప్రయాణిస్తుండగా ఆయన యాధృచ్చికంగా స్వామీ వివేకానందను కలవడం జరిగింది. ఉక్కు పరిశ్రమను భారత్ కు రప్పించడం గురించి వారిరువురూ కొద్దిసేపు చర్చించడం జరిగింది. ఆతరువాత ఐదేళ్ళకు టాటా వివేకానందకు ఇలా లేఖ రాశారు.

|  |  |  |
| --- | --- | --- |
| “
 | మీరు జపాన్ నుంచి షికాగో వెళుతున్నపుడు మీతోటి ప్రయాణికుడిగా నన్ను గుర్తుంచుకున్నారనుకుంటాను. భారతదేశంలో ఆధ్యాత్మికతను గురించి మీరు వెలిబుచ్చిన అభిప్రాయాలు నాకింకా గుర్తున్నాయి. అదే స్పూర్థితో మన దేశంలో సైన్సు పరిశోధనాసంస్థను ఏర్పాటు చేయాలనుకుంటున్నాను.... ”
 | ”
 |

సైన్సుపై స్వామీ వివేకానంద అభిప్రాయాలకు, ఆయన నాయకత్వ లక్షణాలకు ముగ్ధుడైన టాటా ఆయన ప్రయత్నంలో సహాయపడవలసిందిగా కోరాడు. వివేకానంద ఎంతో సంతోషంగా అందుకు అంగీకరించాడు. భారతదేశంలో సైన్సు అభివృద్ధే లక్ష్యంగా పరిశోధన, ఉన్నత విద్యకోసం ఒక సంస్థను స్థాపించేందుకు ఒక కమిటీని ఏర్పాటు చేశాడు. ఈ కమిటీ 1898, డిసెంబరు 31 న డ్రాఫ్టు ప్రతిపాదనను అప్పటి గవర్నర్ జనరల్ లార్డ్ కర్జన్ ను సమర్పించింది. తర్వాత నోబెల్ బహుమతి గ్రహీత ఐన సర్ విలియం రామ్సేను సంస్థ స్థాపించేందుకు అనువైన ప్రదేశాన్ని సూచించవలసిందిగా కోరడం జరిగింది. ఆయన బెంగళూరు అందుకు అనువైన స్థలంగా పేర్కొన్నారు.

## సంస్థ గురించి

ఇండియన్ ఇన్‌స్టిట్యూట్ ఆఫ్ సైన్స్ నే టాటా ఇన్‌స్టిట్యూట్ అని కూడా తరచు వ్యవహరించడం జరుగుతుంది.

### ప్రాంగణం

సంస్థ ప్రాంగణమంతా పచ్చదనంతో అలరారుతుంటుంది.

## ప్రసిద్ధి గాంచిన పూర్వ విద్యార్థులు

* సతీష్ ధావన్
* రొద్దం నరసింహ
* జి.ఎన్ రామచంద్రన్
* ఆర్.గణేష్
* ఆర్.ఎస్.కృష్ణన్

## ఫ్యాకల్టీ

ఈ సంస్థలో డైరెక్టర్లుగా, ప్రొఫెసర్లుగా, అధ్యాపకులుగా పనిచేసిన కొందరు ప్రముఖులు:

* అడుసుమిల్లి శ్రీకృష్ణ
* అనిల్ కుమార్
* ఎస్. రామశేషన్
* కె. శివన్
* చంద్రశేఖర వేంకట రామన్
* చింతామణి నాగేశ రామచంద్ర రావు
* జి. ఎస్. ఆర్. సుబ్బారావు
* జి.కె. అనంతసురేష్, మెకానికల్ ఇంజనీర్.
* జీ ఎన్ రామచంద్రన్
* దీపాంకర్ బెనర్జీ
* నరేంద్ర కుమార్
* పద్మనాభన్ బలరాం
* రొద్దం నరసింహ
* రోహిణీ గాడ్బోలే
* వైద్యేశ్వరన్ రాజారామన్
* సంధ్య శ్రీకాంత్ విశ్వేశ్వరయ్య
* సతీష్ ధావన్
* సుధీర్ కుమార్ వెంపటి

## ఇవి కూడా చూడండి

* ఇండియన్ ఇన్‌స్టిట్యూట్ ఆఫ్ టెక్నాలజీ

## బయటి లింకులు

* IISc Homepage Archived 2020-11-06 at the Wayback Machine
* IISc Forum - A Discussion forum dedicated to present and former IIScians
* IISc Alumni Association of North America, IISc AANA
* IISc Alumni Association Archived 2008-12-07 at the Wayback Machine
* IISc Alumni Cell Archived 2008-10-09 at the Wayback Machine
* IISc Alumni - Silicon Valley, USA
# పొదిలి బ్రహ్మయ్య శాస్త్రి

పొదిలి బ్రహ్మయ్య శాస్త్రి (**Podili Brahmayya Sastry**) M.B.,B.S., M.Sc., Ph.D., M.A.M.S. ప్రముఖ శరీరధర్మశాస్త్ర నిపుణులు.

వీరు ఆంధ్ర వైద్య కళాశాల ప్రధానోపాధ్యాయునిగా 1964 - 1966 మధ్యకాలంలో తన సేవలను అందించారు.

బ్రహ్మయ్య శాస్త్రి సుమారు 45 సంవత్సరాల కాలం వైద్యసేవలను చేసారు. పదవీ విరమణ అనంతరం కూడా 16 సంవత్సరాలు పనిచేశారు. ఇతని ముఖ్య పరిశోధన న్యూరోఫిజియాలజీ (Neurophysiology). వీరు 80 పైగా పరిశోధన పత్రాలను వివిధ పత్రికలలో ప్రచురించారు. ఎసిటైల్ కొలీన్ (acetylcholine) ఉత్పత్తి, సరఫరా మీద ఇతడు జరిపిన పరిశోధనకు అంతర్జాతీయ శాస్త్రవేత్తలనుండి గుర్తింపు పొందింది. కళాశాల అభివృద్ధికి వీరు చాలా శ్రమించి నిధులను సమీకరించారు.

ఆంధ్ర వైద్య కళాశాల పూర్వ విద్యార్థుల సంఘం (Andhra Medical College Old Student's Association or AMCOSA) ఇతని శ్రమ ఫలితంగా ఉద్భవించింది. డా. చావలి వ్యాఘ్రేశ్వరుడు దీనిలో భాగం పంచుకున్నారు.

ఇతని జ్ఞాపకార్ధం ప్రొఫెసర్ పి. బ్రహ్మయ్య శాస్త్రి మెమోరియల్ ఆరేషన్ (Professor P. Brahmayya Sastry Memorial Oration) ఆంధ్ర వైద్యకళాశాలలో స్థాపించబడింది. చాలామంది ప్రముఖ శాస్త్రవేత్తలు, నోబుల్ బహుమతి గ్రహీతలు ఈ ఆరేషన్ లో తమ పరిశోధనలను సమర్పించారు.

## మూలాలు
# చదరంగం (అయోమయనివృత్తి)

**చదరంగం** పేరుకు సంబంధించిన వ్యాసాల లింకులు

* చదరంగం (ఆట)
* చదరంగం (1984 సినిమా)
* చదరంగం (1967 సినిమా)
* చట్టంతో చదరంగం - 1988 సినిమా
* రాజకీయ చదరంగం - మరొక సినిమా
# గ్రాండ్ మాస్టర్ (చదరంగం)

మే 10, 2008న న్యూఢిల్లీలోని రాష్ట్రపతి భవన్‌లో జరిగిన సివిల్ ఇన్వెస్ట్‌మెంట్ -2 వేడుకలో రాష్ట్రపతి ప్రతిభా దేవిసింగ్ పాటిల్ చేతుల మీదుగా విశ్వనాథన్ ఆనంద్‌, గ్రాండ్ మాస్టర్ పద్మ విభూషణ్‌ను అందుకుంటున్న దృశ్యం
ప్రపంచ చదరంగ సంస్థ ఫిడె ద్వారా ఇచ్చే అత్యుత్తమ టైటిలు. ఎలో రేటింగు ని బట్టి ఈ టైటిల్ ని ఇస్తారు. ఎలో రేటింగు 2500 కన్న ఎక్కువగా ఉన్న వారిని గ్రాండ్ మాస్టర్ అంటారు. 2400 ల కన్నా ఎక్కువ ఎలొ రేటింగ్ ఉంటే ఇన్టర్నేషనల్ మాస్టర్ అని అంటారు. ఒక సారి గ్రాండ్ మాస్టర్ అయ్యాక వారి ఎలో రేటింగ్ పడిపోయినా వారు జీవిత కాలం గ్రాండ్ మాస్టర్ గానే ఉంటారు.

ప్రపంచ వ్యాప్తంగా 1972 నాటికి 88 గ్రాండ్ మాస్టర్లు ఉండగా, 2009 నాటికి ఆ సంఖ్య 1240 కి చేరుకుంది.

ఇటలీలో వెర్గానీ కప్‌ టోర్నీలో భరత్‌ సుబ్రమణియం తన 9 రౌండ్లలో 7.5పాయింట్లను సాధించి గ్రాండ్‌స్లామ్‌కు కావాల్సిన 2500 ఎలో పాయింట్ల రేటింగ్‌ దాటాడు. దీంతో 73వ టీనేజర్‌గా చెన్నైకి చెందిన 14 ఏళ్ల భరత్‌ సుబ్రమణియం చెస్‌లో గ్రాండ్‌మాస్టర్‌ ఖ్యాతి గుర్తింపు పొందాడు.

## భారతీయ గ్రాండ్ మాస్టర్లు

పురుషులు:

* విశ్వనాథన్ ఆనంద్ (ఎలో రేటింగ్: 2788)
* దొమ్మరాజు గుకేష్ (2758)
* లంకా రవి (IM 2404)
* శశి కిరణ్ (2661),
* పెంటేల హరికృష్ణ - ఆంధ్రప్రదేశ్ (2673),
* యస్ యస్ గంగూలి (2634),
* పరిమార్జన్ నేగి (2615),
* అభిజిత్ గుప్తా (2584),
* సందీపన్ చందా (2611),
* అభిజీత్ కుంతే (2515),
* గోపాల్ (2598),
* అరుణ్ ప్రసాద్ (2564),
* పి. మగేష్ చంద్రన్ (2532),
* దీపన్ చక్రవర్తి (2524),
* యస్. కిదంబి (2516),
* తేజస్ బక్రే (2465),
* ప్రవీణ్ థిప్సే (2466) ,
* దివ్యేందు బారువా (2473),
* రమేష్ (2482),
* నీలోత్పల్ దాస్ (2471)

వీరితో పాటు 61 మంది భారతీయ ఇంటర్నేషనల్ మాస్టర్స్ ఉన్నారు
మహిళలు:
11 మంది:

* కోనేరు హంపి - ఆంధ్రప్రదేశ్(2595),
* దివ్యా దేశ్‌ముఖ్ - మహారాష్ట్ర (2456)
* ద్రోణవల్లి హారిక ఆంధ్ర ప్రదేశ్ (2491),
* బొడ్డా ప్రత్యూష - ఆంధ్రప్రదేశ్ (2328)
* యస్. విజయలక్ష్మి (IM-2464),
* నిషా మొహొతా (2334),
* తనియా సచ్ దేవ్, ఢిల్లీ, ( IM-2405),
* యస్. మీనాక్షి (2320),
* ఈషా కరవడే (IM-2391),
* సౌమ్యా స్వామినాథన్ (2297),
* స్వాతి ఘటే (2323),
* ఆర్తి రమేష్ (2199) ,
* మేరి ఆన్ గోమ్స్ (2396),
* కృతిక నదిగ్, కర్నాటక, (2273)

## మూలాలు

## బయటి లంకెలు

*  Archived 2009-01-25 at the Wayback Machine
# నెంబర్ వన్

|  |
| --- |
| **నెంబర్ వన్** (1994 తెలుగు సినిమా) |
|  |
| దర్శకత్వం | ఎస్. వి. కృష్ణారెడ్డి |
| తారాగణం | కృష్ణ, సౌందర్య  |
| సంగీతం | ఎస్. వి. కృష్ణారెడ్డి |
| నిర్మాణ సంస్థ | శ్రీ షిర్డీ సాయి ఫిల్మ్స్  |
| భాష | తెలుగు |

**నెంబర్ వన్** 1994 జనవరి 14 న విడుదలైన తెలుగు చిత్రం. ఈ చిత్రానికి కథ, చిత్రానువాదం, సంగీతం, దర్శకత్వం ప్రముఖ దర్శకుడు ఎస్. వి. కృష్ణారెడ్డి అందించారు. ఈ చిత్ర గీతాలు ప్రేక్షకుల ఆదరణ పొందాయి.

## కథ

తల్లితండ్రులు చనిపోగా అనాథగా మారిన ఒక కుటుంబాన్ని పెద్ద కుమారుడు ఎలా పోషించి ప్రయోజకత్వం సాధించాడనేది కథ. పెద్ద కుమారుడిగా ఘట్టమనేని కృష్ణ నటించారు.

## విశేశాలు

* కృష్ణ ఇందులోని పాటలలో శివాజీ తదితర వేషాలలో కనిపిస్తాడు.
* ఈచిత్రంలోని పాటలు మంచి విజయాన్ని సాధించాయి.

## పాటలు

ఈ చిత్రంలోని అన్ని పాటలకు ఎస్. వి. కృష్ణారెడ్డి సంగీతం అందించారు.

| క్రమ సంఖ్య.
 | పాట
 | సాహిత్యం
 | గాయనీ గాయకులు
 | నిడివి
 |
| --- | --- | --- | --- | --- |
| 1
 | కోలో కోలో కోలో యమ్మ కొండా కోనా బుల్లెమ్మా
 | జొన్నవిత్తుల
 | ఎస్. పి. బాలసుబ్రహ్మణ్యం, కె. ఎస్. చిత్ర
 | 05:08
 |
| 2
 | వయ్యారీ భామ ... వలేసిందో అందాల బొమ్మ
 | భువనచంద్ర
 | ఎస్. పి. బాలసుబ్రహ్మణ్యం, కె. ఎస్. చిత్ర
 | 05:10
 |
| 3
 | ఎంత నాటు ప్రేమో.. ఆహా.. ఓహో
 | సిరివెన్నెల సీతారామశాస్త్రి
 | ఎస్. పి. బాలసుబ్రహ్మణ్యం, కె. ఎస్. చిత్ర
 | 04:51
 |
| 4
 | అందమైనది ముందర ఉంది...
 | జొన్నవిత్తుల
 | ఎస్. పి. బాలసుబ్రహ్మణ్యం, కె. ఎస్. చిత్ర
 | 05:04
 |
| 5
 | ఛాంగుభలా బాగుంది కదా తమ జోరు.
 | సిరివెన్నెల సీతారామశాస్త్రి
 | ఎస్. పి. బాలసుబ్రహ్మణ్యం, కె. ఎస్. చిత్ర
 | 04:15
 |

## మూలాలు

## బాహ్య లంకెలు

* ఇంటర్నెట్ మూవీ డేటాబేసు లో *నెంబర్ వన్*
# గీత్ సేథి

గీత్ సేథి| జననం |  (1961-04-17) 1961 ఏప్రిల్ 17 ఢిల్లీ, భారతదేశం |
| క్రీడా దేశం | భారతదేశం |

**గీత్ శ్రీరామ్ సేథీ** (జననం 1961 ఏప్రిల్ 17) భారతదేశానికి చెందిన ఇంగ్లీష్ బిలియర్డ్స్ ప్రొఫెషనల్ ప్లేయర్. ఆయన 1990లలో చాలా వరకు అన్నీ పోటీలలో ఆధిపత్యం చెలాయించాడు. ఆయన ప్రముఖ ఔత్సాహిక (ఎక్స్-ప్రో) స్నూకర్ ఆటగాడు కూడా. ఆయన ప్రొఫెషనల్-లెవల్‌లో ఐదుసార్లు విజేత, ఔత్సాహిక ప్రపంచ ఛాంపియన్‌షిప్‌లలో మూడుసార్లు విజేత, ఇంగ్లీష్ బిలియర్డ్స్‌లో రెండు ప్రపంచ రికార్డులను కైవసం చేసుకకున్నాడు. ఆయన ప్రకాష్ పదుకొణెతో కలిసి దేశంలో క్రీడల ప్రోత్సాహానికి ఒలింపిక్ గోల్డ్ క్వెస్ట్‌ను స్థాపించాడు. దీంతో భారతదేశంలో క్రీడల ప్రోత్సాహానికి పునాది పడింది అని చెప్పవచ్చు.

2005లో ఆయన సక్సెస్ వర్సెస్ జాయ్(*Success vs Joy*) అనే ఆత్మకథాత్మక ప్రేరణాత్మక పుస్తకాన్ని రచించాడు. ప్రస్తుతం ఆయన ఒలింపిక్ గోల్డ్ క్వెస్ట్ వెంచర్‌ ద్వారా ఒలింపిక్ క్రీడలకు భారతీయ క్రీడాకారులను తయారుచేస్తున్నాడు.

## విద్యాభ్యాసం

అహ్మదాబాద్‌లోని సెయింట్ జేవియర్స్ హై స్కూల్ లో చదివిన ఆయన సెయింట్ జేవియర్స్ కాలేజ్ నుంచి డిగ్రీ పొందాడు. ఆయన బి.కె స్కూల్ ఆఫ్ బిజినెస్ మేనేజ్‌మెంట్, గుజరాత్ విశ్వవిద్యాలయం నుంచి ఎం.బి.ఎ పూర్తి చేసాడు.

## వ్యక్తిగత జీవితం

గీత్ సేథి అహ్మదాబాద్‌లో భార్య కిరణ్ బీర్ సేథి, ఇద్దరు పిల్లలు రాగ్, జాజ్‌లతో కలిసి నివసిస్తున్నాడు. బిలియర్డ్స్ పోటీలతో పాటు ఆయన అహ్మదాబాద్, ముంబైలలో రాగ్ ట్రావెల్స్ అనే ప్రైవేట్ ట్రావెల్ ఏజెన్సీని నడుపుతున్నాడు.

## గుర్తింపు

ఆయన భారతదేశ అత్యున్నత క్రీడా పురస్కారం మేజర్ ధ్యాన్ చంద్ ఖేల్ రత్న 1992-1993 గ్రహీత. 1986లో ఆయనను భారత ప్రభుత్వం పద్మశ్రీతో సత్కరించింది. ఆయనకు రెండు సార్లు అర్జున అవార్డు (1985, 1992-93)దక్కించుకున్న ఘనత కూడా దక్కింది. 1993లో ఆయన కె.కె. బిర్లా అవార్డు సొంతం చేసుకున్నాడు.

## మూలాలు
# హోమీ మోతీవాలా

హోమీ దాడీ మోతీవాలా (జూన్ 1958 జననం 18) ఒక భారతీయ యాచింగ్ క్రీడాకారుడు. హోమీ మోతీలాల్ నౌకా దళం లో సి.డి.ఆర్ కమాండర్ గా పనిచెసాడు. అతను ఐ.ఎన్.ఎస్ తరంగిణి లొ పనిచెసాడు.

## జీవిత విశేషాలు

హోమీ మోతీవాలా బొంయై స్కాటిష్ హై స్కూలులో విద్యనభ్యసించాడు. 1975 - 78 లలొ ఎన్.డి.ఏ నుంచి పట్టభద్రులయ్యాడు. ఆ తరువత నౌకా దళంలో ఉద్యొగం సంపాందించాడు. 2004 నుంచి 2008 వరకు కెప్టెన్ గా చేసాడు. 1990లలో నౌకాయానంలో శిక్షణా తరగతులు చెప్తూండేవాడు.

INS తరంగిణి 1995 డిసెంబరు 1న ప్రారంభించబడింది. 1997 భారత నావికాదళానికి సెయిల్ ట్రైనింగ్ లోషిప్‌గాఉండి, 2003, 2004 మధ్యకాలంలో ప్రపంచవ్యాప్తంగా ప్రదక్షిణ చేసిన మొదటి భారతీయ నావికాదళ ఓడగా నిలిచింది. అనేక యాచింగ్ క్రీడలలో పాల్గొంది.

## పురస్కారాలు

* హోమీ మోతీలాల్ అనేక పురస్కారాలు లభించాయి.
* రాజీవ్ ఖెల్ రత్న Archived 2021-07-09 at the Wayback Machine
* ద్రోణాచార్య
* యాచింగ్ లో అర్జున పురస్కారం
* నౌకాదళం లో సేవలకు గాను శౌర్య చక్ర, ఎషియన్ పోటీలకుగాను1986, 1990 1994 లలో నావికులుగాను

## మూలాలు

* [1]

* [2]

* [3]

* [4]

*

*

*  Archived 2021-07-09 at the Wayback Machine

*
# కుంజరాణి దేవి

| కుంజరాణి దేవి |
| --- |
|  |
| జననం | 1968 మార్చి 1 మణిపూర్ లోని ఇంఫాల్ |
| వృత్తి | వెయిట్ లిఫ్టింగ్ క్రీడాకారిణి |
| పేరుపడ్డది | రాజీవ్ గాంధీ ఖేల్‌రత్న |

**నమీరాక్‌పామ్ కుంజరాణి దేవి** (జననం: 1968 మార్చి 1) వెయిట్ లిఫ్టింగులో పేరుగాంచిన భారతీయ క్రీడాకారిణి. వివిధ అంతర్జాతీయ పోటీల్లో పతకాలు సాధించింది. రాజీవ్ గాంధీ ఖేల్ రత్న పురస్కార గ్రహీత.

## నేపథ్యం

కుంజరాణి 1968 మార్చి 1 న మణిపూర్ రాష్ట్రం, ఇంఫాల్ లోని కైరాంగ్ మాయై లేకాయ్ లో జన్మించింది.1978 ఇంఫాల్ లోని సిండామ్ సిన్షాంగ్ రెసిడెంట్ ఉన్నత పాఠశాలలో చదువుతూ ఉన్నపుడే క్రీడల పట్ల ఆకర్షితురాలైంది. ఇంఫాల్ లోని మహారాజా బోధ చంద్ర కాలేజిలో గ్రాడ్యుయేషన్ పూర్తిచేసే నాటికి వెయిట్ లిఫ్టింగే ఆమెకు లోకమైంది.

సెంట్రల్ రిజర్వు పోలీసు ఫోర్స్ లో ఉద్యోగంలో చేరింది. పోలీసు ఛాంపియన్‌షిప్పులలో ఆమె చరిత్ర సృష్టించింది. 1996 నుండి 1998 వరకు ఇండియన్ పోలీస్ టీమ్‌కు కెప్టెన్‌గా బాధ్యతలు నిర్వర్తించింది.

## క్రీడా చరిత్ర

1985వ సంవత్సరం మొదలుకొని జాతీయ వెయిట్ లిఫ్టింగ్ పోటీల్లో 44, 46, 48 కిలోల విభాగాల్లో పతకాలు సాధించింది. వీటిల్లో ఎక్కువ శాతం బంగారు పతకాలే. 1987 లో త్రివేండ్రంలో జరిగిన పోటీలలో 2 జాతీయ రికార్డులు నెలకొల్పింది. 1994లో పూణేలో జరిగిన పోటీలలో మొదటిసారిగా 46 కిలోల విభాగంలో బంగారు పతకం సాధించింది, తిరిగి నాలుగు సంవత్సరాల తర్వాత మణిపూర్ లో జరిగిన పోటీలలో 48 కిలోల విభాగంలో వెండి పతకంతో సరిపెట్టుకోవాల్సి వచ్చింది.

1989లో మాంచెస్టర్ లో జరిగిన ప్రపంచ మహిళా వెయిట్ లిఫ్టింగ్ పోటీలో మొదటిసారి పాల్గొని మూడు వెండి పతకాలు కైవసం చేసుకోవడం ఆమెలో ఆత్మస్థైర్యం నింపింది. అప్పటినించి 1993 మెల్‌బోర్న్ పోటీలు మినహా వరుసగా ఏడు ప్రపంచపోటీలలో బహుమతి సాధించింది. కానీ ప్రతిసారి వెండిపతకంతోనే సరిపెట్టుకోవలసి వచ్చింది.

1990లో బీజింగ్,1994లో హిరోషిమాలో జరిగిన ఆసియా క్రీడలలో రజతపతకాన్ని సాధించింది. కానీ 1998లో జరిగిన ఆసియా క్రీడలలో పతక సాధించలేక పోయింది.

ఏషియన్ వెయిట్ లిఫ్టింగ్ పోటీల్లో మాత్రం కుంజరాణి ప్రదర్శన మెరుగ్గా ఉంది. 1989 షాంఘైలో జరిగిన పోటీలలో ఒక రజత, రెండు కాంస్య పతకాలు గెలిచింది. 1991లో ఇండోనేషియాలో జరిగిన పోటీలో 44 కిలోల విభాగంలో మూడు వెండిపతకాలతో తన విజయ పరంపర కొనసాగించినది. తదుపరి 1992లో థాయిలాండ్ లోను, 1993లో చైనా పోటీల్లోమూ తన రెండవ స్థానాన్ని సుస్థిరపరుచుకుంది. 1995లో దక్షిణకొరియాలో జరిగిన పోటీల్లో 46 కిలోల విభాగములో అత్యుత్తమమైన ఆటతీరుతో రెండు బంగారు పతకాలు, ఒక రజతపతకమూ సాధించింది. కానీ 1996లో జపాన్ లో జరిగిన పోటీల్లో రెండు రజత పతకాలు, ఒక కాంస్యంతో సరిపెట్టుకోవలసి వచ్చింది.

## వివాదం

2001లో నిషేదించిన ష్టిరాయిడ్స్ వాడినట్లుగా రుజువైనందున కుంజరాణి దేవిపై 6 నెలలపాటు తాత్కాలిక నిషేధం విధించారు.

## గుర్తింపు

* 1990లో ఆమెను అర్జున అవార్డు వరించింది. 1996-1997లో లియాండర్ పేస్ తో కలిపి రాజీవ్ గాంధీ ఖేల్‌రత్న పురస్కారం లభించింది. అదే సంవత్సరం ఆమె కే.కే బిర్లా అవార్డు గెలుచుకుంది.
* ఆమె ఖాతాలో యాబై కి పైగా అంతర్జాతీయ అవార్డులు ఉన్నాయి. 2006 మెల్‌బోర్న్‌లో జరిగిన కామన్వెల్త్ క్రీడలలో 48 కిలోల విభాగంలో బంగారుపతకాన్ని గెలవడమేకాక 72 కిలోలు , 94 కిలోల ఉమ్మడి విభాగంలో రికార్డు నెలకొల్పింది.

## ప్రస్తుత పరిస్థితి

కుంజరాణి ప్రస్తుతం సెంట్రల్ రిజర్వు పోలీసు ఫోర్సులో అసిస్టెంటు కమాండెంట్ గా పనిచేస్తోంది.

## బయటి లింకులు

* ఏథెన్సు వెబ్సైటులోని ప్రొఫయిలు
* [1] Archived 2007-10-28 at the Wayback Machine
* [2].
# పుల్లెల గోపీచంద్

| పుల్లెల గోపీచంద్ |
| --- |
| పుల్లెల గోపీచంద్ |
| వ్యక్తిగత సమాచారం |
| జననం |  (1973-11-16) 1973 నవంబరు 16 నాగండ్ల ప్రకాశం జిల్లా ఆంధ్రప్రదేశ్ |
| ఎత్తు | 1.88 m (6 ft 2 in) |
| బరువు | 74kg |
| దేశం |  భారతదేశం India |
| వాటం | కుడి చేయి |
| పురుషుల సింగిల్స్ |
| అత్యున్నత స్థానం | 5 (15 మార్చి 2001) |
|
Medal record

|  |
| --- |
|  |
| Representing  భారతదేశం |
| Men's badminton
 |
| All England Championships
 |
|  | 2001 Birmingham | Men's singles
 |
| Commonwealth Games
 |
|  | 1998 Kuala Lumpur | Men's singles
 |

 |
| BWF profile |

1973 నవంబర్ 16 న ఆంధ్రప్రదేశ్ లోని ప్రకాశం జిల్లా, నాగండ్లలో జన్మించిన **పుల్లెల గోపీచంద్** (ఆంగ్లం: Pullela Gopichand) భారతదేశపు బ్యాడ్మింటన్ క్రీడాకారుడు. 2001లో చైనాకు చెందిన చెన్‌హాంగ్ ను ఓడించి ఆల్ ఇంగ్లాండ్ బ్యాడ్మింటన్ చాంపియన్‌షిప్ గెల్చి ఈ ఘనతను సాధించిన రెండో భారతీయుడిగా నిల్చాడు. ఇంతకు పూర్వం 1980లో ఈ ఘనతను ప్రకాష్ పడుకోనె సాధించాడు. గోపీచంద్ సాధించిన అపురూప విజయానికి గుర్తింపుగా 1999లో అర్జున పురస్కారము, 2000-01 లో రాజీవ్ గాంధీ ఖేల్ రత్న అవార్డు లభించాయి. కాని ఆ తర్వాత దురదృష్టవశాత్తు తను గాయపడడంతో 2003లో అతని స్థానం 126 కు పడిపోయింది. 2005లో భారత ప్రభుత్వం అతనికి పద్మశ్రీ పురస్కారంతో సత్కరించింది. ప్రస్తుతం గోపీచంద్ పుల్లెల్ల గోపీచంద్ బ్యాడ్మింటన్ అకాడమీని నిర్వహిస్తున్నారు. శిష్యురాలు సైనా నెహ్వాల్ బ్యాడ్మింటన్ రంగములో తన ప్రతిభను చాటుతున్నది.

జులై 29, 2009న భారత ప్రభుత్వం గోపీచంద్ కు ద్రోణాచార్య పురస్కారము ప్రకటించింది. 2014లో ఈయనకు ప్రతిష్ఠాత్మక పద్మభూషణ్ అవార్డు లభించింది.

## వ్యక్తిగత జీవితం

పుల్లెల గోపీచంద్ 5 జూన్ 2002న పీ.వీ.వీ. లక్ష్మి ని వివాహం చేసుకున్నాడు. వారికీ ఇద్దరు పిల్లలు గాయత్రి గోపీచంద్, విష్ణు ఉన్నారు. గాయత్రి 2015లో అండర్ - 13 జాతీయ బ్యాడ్మింటన్ ఛాంపియన్, కుమారుడు విష్ణు గోపీచంద్ అకాడమీలో శిక్షణ పొందుతున్నాడు.

## మూలాలు

## బయటి లింకులు

* BWF Profile
* www.hvk.org
# మేరి కోమ్

|  |
| --- |
| మేరి కోమ్ |
|
 |
|

---

రాజ్యసభ సభ్యురాలు
 |
| **అధికారంలో ఉన్న వ్యక్తి** |
| **అధికార ప్రారంభం** 25 ఏప్రిల్ 2016 - ప్రస్తుతం
 |
| సూచించిన వారు
 | ప్రణబ్ ముఖర్జీ
 |
|

---

వ్యక్తిగత వివరాలు
 |

---

 |
| జననం
 |  (1982-11-24) 1982 నవంబరు 24 కంగథాయ్, మణిపూర్,  భారతదేశం
 |
| జాతీయత
 |  భారతదేశం
 |
| జీవిత భాగస్వామి
 | కరోన్గ్ ఓంఖ్లర్ కోమ్
 |
| పురస్కారాలు
 | పద్మ విభూషణ్ (2020) పద్మ భూషణ్ (2013) పద్మశ్రీ (2006)
 |

**మేరి కోమ్** భారతదేశానికి చెందిన బాక్సింగ్ క్రీడాకారిణి. ఆమె 2012 లండన్‌ ఒలింపిక్స్‌లో కాంస్య పతకం గెలిచింది. మేరీకోమ్‌ 2016లో రాజ్యసభ సభ్యురాలిగా నియమితురాలైంది.

## సాధించిన విజయాలు

| [hide]ప్రపంచ టైటిల్స్
 |
| --- |
| సంవత్సరం
 | స్థానం
 | కిలోలు
 | పోటీ
 | దేశం
 |
| 2001 | రెండో | 48 | 2001 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | యుఎస్ఏ
 |
| 2002 | మొదటి | 45 | 2002 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | టర్కీ
 |
| 2002 | మొదటి | 45 | విచ్ కప్ | హుంగేరి
 |
| 2003 | మొదటి | 46 | ఏషియన్ మహిళల ఛాంపియన్షిప్స్ |  భారతదేశం
 |
| 2004 | మొదటి | 41 | మహిళా ప్రపంచ కప్ | , నార్వే
 |
| 2005 | మొదటి | 46 | ఏషియన్ మహిళల ఛాంపియన్షిప్స్ | టైవాన్
 |
| 2005 | మొదటి | 46 | 2005 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | రష్యా
 |
| 2006 | మొదటి | 46 | 2006 ప్రపంచ బాక్సింగ్ ఛాంపియన్​షిప్​ | న్యూఢిల్లీ,  భారతదేశం
 |
| 2006 | మొదటి | 46 | వీనస్ మహిళా బాక్సింగ్ కప్ | డెన్మార్క్
 |
| 2008 | మొదటి | 46 | 2008 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | చైనా
 |
| 2008 | రెండో | 46 | ఏషియన్ మహిళల ఛాంపియన్షిప్స్ | గువాహటి ,  భారతదేశం
 |
| 2009 | మొదటి | 46 | ఏషియన్ ఇండోర్ గేమ్స్ | , వియత్నాం
 |
| 2010 | మొదటి | 48 | 2010 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | బార్బొడాస్
 |
| 2010 | మొదటి | 46 | ఏషియన్ మహిళల ఛాంపియన్షిప్స్ | కజకిస్తాన్
 |
| 2010 | మూడో | 51 | ఏషియన్ గేమ్స్ | చైనా
 |
| 2011 | మొదటి | 48 | ఏషియన్ మహిళల కప్ | చైనా
 |
| 2012 | మొదటి | 41 | ఏషియన్ మహిళల ఛాంపియన్షిప్స్ | మంగోలియా
 |
| 2012 | మూడో | 51 | 2012 లండన్ ఒలింపిక్స్​ | లండన్, యునైటెడ్ కింగ్డమ్
 |
| 2014 | మొదటి | 51 | 2014 ఏషియన్ గేమ్స్ | ఇన్‌చియాన్, దక్షిణ కొరియా
 |
| 2017 | మొదటి | 48 | ఏషియన్ మహిళల ఛాంపియన్షిప్స్ | వియత్నాం
 |
| 2018 | మొదటి | 45–48 | కామన్‌వెల్త్ | గోల్డ్ కోస్ట్, క్వీన్స్ ల్యాండ్ , ఆస్ట్రేలియా
 |
| 2018 | మొదటి | 45–48 | 2018 ఎ.ఐ.బి.ఎ మహిళల ప్రపంచ బాక్సింగ్ చాంపియన్‌షిప్స్ | న్యూఢిల్లీ,  భారతదేశం
 |
| 2019 | మొదటి | 51 కేజీల | 2019 - 23వ ప్రెసిడెంట్స్ బాక్సింగ్ కప్‌ | ఇండోనేషియా
 |
| 2019 | మూడో | 51 కిలోలు | 2021 ఎ.ఐ.బి.ఎ మహిళల ప్రపంచ బాక్సింగ్ ఛాంపియన్​షిప్​ | ఉలాన్ ఉద్, రష్యా
 |
| 2021 | రెండో | 51 | 2021 ఆసియా బాక్సింగ్​ ఛాంపియన్​షిప్​ | దుబాయ్​
 |

## మూలాలు
# గగన్ నారంగ్

2010 లో ఢిల్లీలో జరిగిన కామన్‌వెల్త్ క్రీడల్లో స్వర్ణ పతకం సాధించిన గగన్ నారంగ్
**గగన్ నారంగ్** హైదరాబాద్ కు చెందిన ప్రముఖ షూటింగ్ క్రీడాకారుడు. 1983, మే 6న చెన్నైలో జన్మించిన **గగన్ నారంగ్** (Gagan Narang) 2006 కామన్వెల్త్ క్రీడలలో 4 బంగారు పతకాలను సాధించాడు. అందులో రెండు వ్యక్తిగత పతకాలు కాగా మరో రెండు పెయిర్స్‌లో అభినవ్ బింద్రాతో కలసి సాధించాడు. 2008 ఒలింపిక్ క్రీడలలో కూడా 3 ఈవెంట్లలో పాల్గొన్ననూ పతకం దక్కలేదు.అయితే 2012లో లండన్ లో జరిగిన ఒలింపిక్స్ లో కాంస్య పతకాన్ని గెలుచుకుని చరిత్ర లిఖించాడు.

## క్రీడా జీవితం

2003లో హైదరాబాదులో జరిగిన ఆఫ్రో-ఏషియన్ క్రీడలలో పురుషుల 10మీటర్ల ఎయిర్ రైఫిల్ విభాగంలో గగన్ నారంగ్ స్వర్ణపతకం సాధించాడు. 2006లో జరిగిన ప్రపంచ కప్ షూటింగ్ క్రీడలలో ఎయిర్ రైఫిల్ విభాగంలో బంగారుపతకం సాధించాడు. 2008లో జరిగిన ప్రపంచ కప్‌లో రజతపతకంతో సరిపెట్టుకున్నాడు. 2006 కామన్వెత్ క్రీడలలో 4 స్వర్ణపతకాలను సాధించాడు. అందులో రెండు వ్యక్తిగత విభాగంలోనివి (10మీటర్ల ఎయిర్ రైఫిల్, 50 మీటర్ల ఎయిర్ రైఫిల్) కాగా మరో రెండు పతకాలను అభినవ్ బింద్రాతో కలిసి పెయిర్స్‌లో (10 మీటర్ల ఎయిర్ రైఫిల్ పెయుర్స్, 50 మీటర్ల ఎయిర్ రైఫిల్ పెయిర్స్ 3వ పొజీషన్) విజయం సాధించాడు. ఒలింపిక్ క్రీడలు జరుగడానికి ముందు జర్మనీలోని హనోవర్‌లో జరిగిన పోటీలో 704.3 పాయింట్లతో ఎయిర్ రైఫిల్ విభాగంలో ప్రపంచ రికార్డును మెరుగుపర్చాడు. 2012లో లండన్ లో జరిగిన ఒలింపిక్స్ లో కాంస్య పతకం గెలుచుకుని అభినవ్ బింద్రా తరువాత భారత్ తరపున ఒలింపిక్ పతకాన్ని సాధించిన రెండవ షూటింగ్ క్రీడాకారుడిగా నిలిచాడు.

## మూలాలు
# దీపా కర్మాకర్

| దీపా కర్మాకర్ |
| --- |
| — Gymnast — |
|  |
| Personal information |
| ప్రాతినిధ్యం వహిస్తున్న దేశము |  భారతదేశం |
| జననం |  (1993-08-09) 1993 ఆగస్టు 9 అగర్తలా, త్రిపుర, భారత దేశము |
| కృషి | మహిళల ఆస్టిస్టిక్ జిమ్నాస్టిక్స్ |
| Level | సీనియర్ అంతర్జాతీయ ఎలైట్ |
| ప్రధాన శిక్షకులు | బిశ్వాస్వర్ నంది |
| కుదించు
Medal record

|  |
| --- |
|  |
| Representing  భారతదేశం |
| Commonwealth Games
 |
|  | 2014 Glasgow | Vault
 |
| Asian Championships
 |
|  | 2015 Hiroshima | Vault
 |

 |

**దీపా కర్మాకర్** (Bengali: দিপা কর্মকার; జననం: 1993 ఆగస్టు 9, అగర్తల) ఒక భారతీయ కళాత్మక జిమ్నాస్ట్, ఈమె 2016 ఆగస్టులో జరిగిన రియో ఒలింపిక్స్ క్రీడలకు అర్హత సాధించటంంతో జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారతీయ మహిళా జిమ్నాస్ట్‌గా ప్రసిద్ధి చెందింది.

ఈమె 1964 టోక్యో ఒలింపిక్స్ తరువాత అనగా 52 సంవత్సరాల తరువాత జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారత జిమ్నాస్ట్. జిమ్నాస్టిక్స్‌లో ఒలింపిక్స్ క్రీడలకు ఈమె అర్హతకు ముందు మొత్తం మీద పురుషుల విభాగంలో భారత్ నుంచి 1952 హెల్సింకి ఒలింపిక్స్ కి ఇద్దరు, 1956 మెల్‌బోర్న్ ఒలింపిక్స్ కి ముగ్గురు, 1964 టోక్యో ఒలింపిక్స్ కి ఆరుగురు ప్రాతినిధ్యం వహించారు.

## నేపధ్యము

జిమ్నాస్టిక్స్‌లో ఒలింపిక్స్‌కు ఎంపికైన తొలి భారత అథ్లెట్‌గా తన పేరున చరిత్ర లిఖించుకున్న త్రిపుర అమ్మాయి దీపా కర్మాకర్‌. ఒలింపిక్స్‌లో ఆర్టిస్టిక్‌ జిమ్నాస్టిక్స్‌లో ఫైనల్‌ చేరుకొని మరో అరుదైన ఘనత సాధించింది.

త్రిపుర రాష్ట్రంలో సరైన సదుపాయాలే లేని గ్రామం నుంచి రియో ఒలింపిక్స్‌కు ఎంపికైంది దీపా కర్మాకర్‌. రియోలో పతకం తెస్తుందా లేదా అనే అంశం పక్కన బెడితే ఆర్టిస్టిక్‌ జిమ్నాస్టిక్స్‌లో ఫైనల్‌కు చేరుకోవడమే అత్యుత్తమం. ఒలింపిక్స్‌ కోసం రోజుకు 9 గంటలు సాధన చేసిన ఆమె దాదాపు రెండువేల సార్లకు పైగా ప్రొడునొవాను సాధన చేసింది. 720 డిగ్రీల కోణంలో తిరిగే అత్యంత ప్రమాదకర సుకహర విన్యాసం సైతం కఠోర సాధన చేసింది.

## ఘనతలు

* 2014 గ్లాస్గో కామన్వెల్త్ గేమ్స్ లో కాంస్యం (వాల్ట్)
* 2015 ఆసియా చాంపియన్‌షిప్ లో కాంస్యం (వాల్ట్)
* 2009, 2011, 2013, 2014, 2015లలో జరిగిన ఐదు ప్రపంచ చాంపియన్‌షిప్ లకు భారతదేశం తరపున ప్రాతినిధ్యం
* 2015 లో కేంద్ర ప్రభుత్వం నుంచి అర్జున అవార్డు

## ఇవి కూడా చూడండి

ప్రొడునొవా

## మూలాలు

* సాక్షి దినపత్రిక - 19-04-2016 (ఎన్నాళ్లో వేచిన ఉదయం - రియో ఒలింపిక్స్‌కు జిమ్నాస్ట్ దీపా కర్మాకర్ అర్హత)
# సాక్షి మాలిక్

సాక్షి మాలిక్|  |
| Personal information |
| Born |  (1992-09-03) 1992 సెప్టెంబరు 3 రోహతక్, హర్యానా |
| Height | 162 cm (5 ft 4 in) (2016) |
| Weight | 58 kg (128 lb) |
| Sport |
| Country | భారతదేశం |
| Sport | కుస్తీ |
| Event | 58 kg freestyle |
| Coached by | ఈశ్వర్ దహియా |
| కుదించు
Medal record

|  |
| --- |
|  |
| Representing  భారతదేశం |
| Women's Freestyle Wrestling
 |
| ఒలింపిక్ క్రీడలు
 |
|  |  2016 Rio de Janeiro | 58 kg
 |
| కామన్‌వెల్త్ క్రీడలు
 |
|  |  2014 Glasgow | 58 kg
 |
| Asian Championships
 |
|  | 2015 Doha | 60 kg
 |
| Commonwealth Championship
 |
|  |  2013 Johannesburg  | 63 kg
 |

 |

**సాక్షి మాలిక్** (జనన: సెప్టెంబరు 3, 1992) భారతదేశంలోని హర్యానా కు చెందిన మల్ల యోధురాలు. 2016 లో జరిగిన రియో ఒలింపిక్ పోటీలలో కాంస్య పతకం సాధించింది. ఈ పోటీలలో భారతదేశానికి ఇది మొట్టమొదటి పతకం.

## బాల్యం

సాక్షి హర్యానా రాష్ట్రం లోని రోహతక్ దగ్గర్లోని మోఖ్రా అనే గ్రామంలో సుదేష్‌, సుఖ్‌బీర్‌ దంపతులకి సెప్టెంబరు 3, 1992 లో జన్మించింది. తనకి చిన్నప్పటి నుంచీ క్రీడలంటే ఆసక్తి ఉండేది. పన్నెండేళ్ల వయసులో గురువు ఈశ్వర్‌ దహియా వద్ద శిక్షణకు చేరింది. ఆ క్రీడలో మెలకువల్ని అభ్యసించింది. అప్పటికి ఆమె ఉన్న ప్రాంతంలో కుస్తీ ఎక్కువగా అబ్బాయిలు మాత్రమే ఆడేవారు. ఆ ఆటను సాధన చేయాలన్నా, సామర్థ్యాన్ని పరీక్షించుకోవాలన్నా అబ్బాయిలతో పోటీ పడాల్సిందే. అలా తర్ఫీదు పొందుతున్న ఆమెకు స్థానికులూ బంధువుల నుంచి విమర్శలు ఎదురయ్యాయి. ఆ సమయంలో కోచ్‌ ఈశ్వర్‌ ఆమెకు అండగా నిలిచాడు. నెమ్మదిగా స్థానిక పోటీల్లో విజయాలు సాధించడం మొదలుపెట్టింది.

## పోటీలు

అంతర్జాతీయ పోటీల్లో అడుగుపెట్టిన ఆమెకు ప్రారంభంలోనే విజయం వరించింది. 2010 జూనియర్‌ వరల్డ్‌ ఛాంపియన్‌షిప్‌లో కాంస్యం గెలుచుకుంది. తరవాత 2014 డేవ్‌ షుల్జ్‌ అంతర్జాతీయ టోర్నమెంట్‌లో స్వర్ణం సాధించింది. అదే ఏడాది కామన్వెల్త్‌ క్రీడల్లో రజతం గెలిచిన సాక్షికి ఒలంపిక్స్‌లో పతకమే లక్ష్యంగా సాధన చేసింది. 2015 ఆసియా రెజ్లింగ్‌ పోటీల్లో కాంస్యం సొంతమయ్యాక సమ్మర్‌ ఒలింపిక్స్‌ క్వాలిఫయర్స్‌కి సన్నద్ధమైంది. అందులో కాంస్యం నెగ్గి రియోలో పోటీలకి అర్హత సాధించింది.

రియోలో 58 కేజీల ఫ్రీస్టైల్‌ విభాగంలో పోటీకి దిగిన సాక్షి మాలిక్‌ తొలి రౌండ్‌లో జొహాన్న మాట్సన్‌ (స్వీడన్‌)తో తలపడ్డ సాక్షి 0-4తో వెనుకబడింది. కానీ ఆఖరి పది సెకన్లలో ప్రత్యర్థిని రింగ్‌లోంచి బయటకు నెట్టేసి కింద పడేసి పాయింట్లు సాధిస్తూ 5-4తో విజయం సాధించింది. ప్రిక్వార్టర్స్‌లో మరియానా చెర్దివరాతో హోరాహోరి పోరు సాగింది. ఇద్దరికీ 5-5 పాయింట్లు వచ్చాయి. కానీ ప్రత్యర్థిపై ఆధిపత్యం చలాయించిన సాక్షినే విజయం వరించింది.

తరవాత జరిగిన క్వార్టర్స్‌లో రష్యా ప్రత్యర్థి కోబ్లోవా చేతిలో ఓడిపోయింది. కోబ్లోవా ఫైనల్‌ చేరడంతో *రెపిచేజ్‌* రౌండ్లలో తలపడే అవకాశం సాక్షికి లభించింది. తొలి రౌండ్‌లో మంగోలియాకు చెందిన పురెవ్‌డోర్జిన్‌ ఓర్కాన్‌ని 12-3 తేడాతో ఓడించి. కిర్గిజిస్థాన్‌కి చెందిన బెకావోతో తుది పోరుకు సిద్ధమైంది. మొదట్లో బెకావో 0-5తో ముందంజ వేసింది కానీ సాక్షి వరుసగా 8 పాయింట్లు సాధించి చెకావోను ఓడించి కాంస్యం సాధించి పతకాల పట్టికలో భారత్‌ని చేర్చింది.

## మూలాలు